Partiet ble etablert i 1984, etter at en USA-ledet invasjon hadde fjernet det revolusjonære militærrådet som hadde tatt makten etter intern strid i People's Revolutionary Government. NNP ble dannet for å skape en motvekt mot New Jewel Movement, som ledet revolusjonen etter statskuppet i 1974, og mot Maurice Bishop Patriotic Movement, oppkalt etter statsministeren som ble henrettet etter den interne maktkampen blant de revolusjonære. NNP ble dannet ved at flere partier gikk sammen: Grenada National Party (GNP) ledet av Herbert Blaize, National Democratic Party (NDP) ledet av George Brizan og Grenada Democratic Movement (GDM) ledet av Francis Alexis.